Document ID: 31991R0740

ΚΑΝΟΝΙΣΜΟΣ ( ΕΟΚ ) αριθ . 740/91 ΤΗΣ ΕΠΙΤΡΟΠΗΣ της 25ης Μαρτίου 1991 για την τροποποίηση του παραρτήματος VII του κανονισμού (ΕΟΚ ) αριθ . 4135/86 του Συμβουλίου για το καθεστώς εισαγωγών ορισμένων κλωστοϋφαντουργικών προϊόντων καταγωγής Γιουγκοσλαβίας ( κατηγορίες 5, 6 και 7 )
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη :
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,
την πρόταση της Επιτροπής,
Εκτιμώντας :
ότι η Κοινότητα έχει συνάψει με τη Γιουγκοσλαβία συμπληρωματικό πρωτόκολλο της συμφωνίας συνεργασίας, για το εμπόριο κλωστοϋφαντουργικών προϊόντων -
ότι με τον κανονισμό ( ΕΟΚ ) αριθ . 4135/86 ( 1 ), όπως τροποποιήθηκε τελευταία από τον κανονισμό ( ΕΟΚ ) αριθ . 3059/90 ( 2 ), το Συμβούλιο υπέβαλε, μέχρι το 1991, σε κοινό καθεστώς τις εισαγωγές ορισμένων κλωστοϋφαντουργικών προϊόντων καταγωγής Γιουγκοσλαβίας -
ότι οι συμπληρωματικές ανάγκες σε προϊόντα των κατηγοριών 5 ( σαντάιγ ), 6 ( παντελόνια ) και 7 ( μπλούζες ) εκδηλώθηκαν με τις επανεισαγωγές σε ορισμένες περιοχές της Κοινότητας ( Ιταλία, Μπενελούξ ) μετά από τελειοποίηση στη Γιουγκοσλαβία, όπως προβλέπεται στο άρθρο 5 παράγραφος 3 του εν λόγω κανονισμού -
ότι είναι προς το συμφέρον της κοινοτικής βιομηχανίας να τροποποιηθούν οι ποσοτικοί στόχοι των κατηγοριών 5 ( σαντάιγ ), 6 ( παντελόνια ) και 7 ( μπλούζες ), όσον αφορά τη διακίνηση για τελειοποίηση προς επανεισαγωγή, που αναφέρονται στο παράρτημα VII των προσαρτημάτων Α και Β -
ότι οι διατάξεις του παρόντος κανονισμού συμφωνούν με τη γνώμη της επιτροπής "Γιουγκοσλαβία",
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ : Άρθρο 1
Στο παράρτημα VII του κανονισμού ( ΕΟΚ ) αριθ . 4135/86, τροποποιούνται τα προσαρτήματα Α και Β για το έτος 1991 σύμφωνα με το παράρτημα του παρόντος κανονισμού . Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων . Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .
Βρυξέλλες, 25 Μαρτίου 1991 .

Labels: 3
1
18